**MARIJAMPOLĖS VAIKŲ LOPŠELIO – DARŽELIO „ŠALTINĖLIS“**

2022 M. VEIKLOS KOKYBĖS ĮSIVERTINIMO ATASKAITA

Siekiant įsivertinti lopšelio – darželio veiklos kokybę, 2022 m. spalio - lapkričio mėn.buvo atliktas „platusis“ įstaigos veiklos auditas. Įsivertinimas atliktas vadovaujantis „Ikimokyklinio ir (ar) priešmokyklinio ugdymo programas vykdančių mokyklų veiklos kokybės įsivertinimo metodika“ (2022).

Lopšelio - darželio veiklos kokybės įsivertinimo tikslas – atlikti įstaigos veiklos įsivertinimą ir nustatyti stipriąsias ir silpnąsias veiklos sritis bei parengti priemones veiklos tobulinimui.

Platųjį įsivertinimą atliko įstaigos vidaus audito darbo grupė sudaryta direktoriaus 2022 m. rugsėjo 9 d. įsakymu Nr. V-79.

Darbo grupė:

1. Nijolė Stadalienė
2. Oksana Pavilonienė
3. Vaida Vitkauskienė
4. Vilma Mikalauskienė
5. Rita Danilevičienė
6. Sniežana Kaminskienė

Įsivertinimui atlikti pasirinktas kiekybinis tyrimo metodas. Tyrimo instrumentas – anketa, kuri parengta pagal „Ikimokyklinio ir (ar) priešmokyklinio ugdymo programas vykdančių mokyklų veiklos kokybės įsivertinimo metodiką“. Tyrime dalyvavo 20 mokytojų ir 112 tėvų. Vidaus auditas atliktas laikantis objektyvumo, teisingumo, konfidencialumo principų.

Išanalizavus gautus rezultatus, išryškėji įstaigos veiklos stipriosios ir tobulintinos sritys.

**Geriausiai įstaigoje vertinami šie rodikliai:**

|  |  |  |
| --- | --- | --- |
| **SRITIS** | **RODIKLIS** | **KOKYBĖS KRITERIJAI** |
| **1. Vaiko gerovė** | 1.1. Vaikų  psichologinis ir fizinis  saugumas | 1.1.1. Bendra grupės atmosfera pozityvi, grįsta maloniu bendravimu ir bendradarbiavimu.  1.1.2. Fizinė aplinka saugi ir pritaikyta vaikų poreikiams.  1.1.3. Vaikai su mokytoju ir draugais kalbasi apie jausmus, mokosi atpažinti, įvardinti ir tinkamai reikšti emocijas. |
| 1.2. Mokytojo sąveika  su vaikais | 1.2.1. Mokytojas skiria reikiamą dėmesį kiekvienam vaikui, remdamasis jo stipriosiomis pusėmis ir skatindamas jį ugdytis.  1.2.2. Mokytojas bendrauja taip, kad vaikai pasitikėtų savo jėgomis, didžiuotųsi savo individualumu ir unikaliomis savybėmis.  1.2.3. Mokytojas kuria socialines sąveikas grupėje, kurios skatina vaikus savarankiškai veikti, mokosi bendradarbiauti. |
| 1.3. Vaikų tarpusavio  sąveika | 1.3.1. Vaikai žino, kokio elgesio iš jų tikimasi, dalyvauja grupės taisyklių kūrime ir mokosi jų laikytis.  1.3.2. Vaikai nebijo klysti, geba drąsiai ir tinkamai išsakyti savo nuomonę ir dalyvauti priimant sprendimus grupėje.  1.3.3. Vaikai mokosi bendradarbiauti ir pagal savo amžių bendradarbiauja tarpusavyje, kartu konstruodami žinias ir padėdami vienas kitam.  1.3.4. Vaikai elgiasi empatiškai: jautriai reaguoja, rodo dėmesį vienas kitam.  1.3.5. Vaikai jaučiasi priklausantys grupės bendruomenei, žino, kad visada gali tikėtis mokytojo ir draugų pagalbos ir patys gali padėti savo draugams. |

**Silpniau įstaigoje vertinami šie rodikliai:**

|  |  |  |
| --- | --- | --- |
| **SRITIS** | **RODIKLIS** | **KOKYBĖS KRITERIJAI** |
| 7. Besimokančios  organizacijos  kultūra | 7.1. Mokyklos  veiklos vadyba | 7.1.1. Strateginiai, metiniai planai, ugdymo  programos, susitarimai dėl vaikų pasiekimų  vertinimo grindžiami bendrai apmąstytu  mokytojų, vaikų, tėvų, socialinių partnerių  sutarimu.  7.1.2. Mokykloje planuojamos ir įgyvendinamos  vaikams, darbuotojams ir tėvams skirtos  priemonės vaikų adaptacijos laikotarpiui,  perėjimui į pradinį ugdymą palengvinti.  7.1.3. Mokyklos personalas laiko save viena  komanda, siekiančia bendrų tikslų.  7.1.4. Mokyklai būdinga bendravimo ir  bendradarbiavimo su socialiniais partneriais kultūra.  7.1.5. Mokykla atvira pokyčiams, dalyvauja  švietimo kokybės gerinimo projektuose. |
| 7.4. Mokyklos  savivalda | 7.4.1. Mokyklos valdyme atstovaujami visų  mokyklos bendruomenės narių interesai,  savivaldos atstovai renkami atvirai ir  skaidriai.  7.4.2. Mokykloje yra sistema, kaip priimami  sprendimai, svarbūs tiek mokyklos ateities  siekiams, tiek kasdieniam gyvenimui  mokykloje.  7.4.3. Tobulinant mokyklą atsižvelgiama į tėvų ir  vyresniųjų vaikų nuomonę. |